ຄະນະຜູ້ແທນ VOV ແລະ ຄະນະຜູ້ແທນ CNR
ວັນທີ 27/4 ຢູ່ ປັກກີງ, ວິທະຍຸກະຈາຍສຽງຫວຽດນາມ(VOV) ແລະ ວິທະຍຸກະຈາຍສຽງປະຊາຊົນສູນກາງຈີນ (CNR) ໄດ້ລົງນາມໃນບົດບັນທຶກຊ່ວຍຈຳກ່ຽວກັບການຮ່ວມມືໃນຂົງເຂດສື່ສານ. ເຂົ້າຮ່ວມພິທີ ມີທ່ານ ຫງວຽນດັງຕຽນ, ຜູ້ອຳນວຍການໃຫຍ່ VOV ແລະ ທ່ານຫວາງກີວ ຜູ້ອຳນວຍການໃຫຍ່ CNR ພ້ອມກັບຜູ້ຕາງຫນ້າການນຳບັນດາຫົວຫນ່ວຍກ່ຽວຂ້ອງ. ຕາມນັ້ນແລ້ວ, ສອງຝ່າຍເຫັນດີແລກປ່ຽນບັນດາລາຍການຂ່າວ ແລະ ຫົວເລື່ອງສະເພາະໂດຍບໍ່ເສຍຄ່າ ຊື່ງສອງຝ່າຍຕ່າງມີຄວາມສົນໃຈ, ອະນຸຍາດໃຫ້ຂຸດຄົ້ນຂໍ້ມູນຂ່າວໃນເວັບໄຊຂອງກັນ. ໃນໂອກາດວັນບຸນໃຫຍ່, ສອງຝ່າຍຈະຮ່ວມມືຜະລິດລາຍການກະຈາຍສຽງກ່ຽວກັບຫົວເລື່ອງທີ່ສອງຝ່າຍຕ່າງມີຄວາມສົນໃຈ. ສອງຝ່າຍເຫັນດີ ຈະຈັດຕັ້ງກອງປະຊຸມເຈົ້າຫນ້າທີ່ຂັ້ນສູງປີລະເທື່ອຫນຶ່ງ ແລະ ສົມທົບກັນຈັດຕັ້ງຊຸດບຳລຸງສ້າງ, ກອງປະຊຸມສຳມະນາໃຫ້ແກ່ນັກຂ່າວ,ພະນັກງານເຕັກນິກ ເພື່ອແບ່ງປັນຄວາມຮູ້ວິຊາສະເພາະ.
(ແຫຼ່ງຄັດຈາກ VOV)